Henrijs Džeimss

Henrijs DžeimssHenry James 175pxHenrijs Džeimss 1890. gadā. Personīgā informācija Dzimis   Ņujorka, ASV Miris   (72 gadi) Londonā, Apvienotajā Karalistē Vispārīga informācija Nodarbošanās  romānu rakstnieks Žanri  romāni, noveles, nostāsti Literālie virzieni  reālisms,psiholoģiskais reālisms Nozīmīgi darbi  "Lēdijas portrets""Skrūves apgrieziens"

Henrijs Džeimss (Henry James, dzimis  Ņujorkā, miris  Londonā) bija amerikāņu rakstnieks un literatūrkritiķis. Savos darbos Džeimss inovatīvi izmantoja dažādus ar vēstījumu saistītus tehniskus paņēmienus, piemēram, iekšējo monologu un neuzticamu vēstītāju. Džeimss uzrakstīja 22 romānus (divi no tiem palika nepabeigti), 112 stāstus, daudzas lugas un esejas, kā arī darbojās periodistikā. Starp nozīmīgākajiem Džeimsa darbiem jāmin "Deizija Millere" (Daisy Miller, 1879), "Lēdijas portrets" (The Portrait of a Lady, 1881), "Bostonieši" (The Bostonians, 1886), "Asperna vēstules" (The Aspern Papers, 1888) un "Skrūves apgrieziens" (The Turn of the Screw, 1898). Džeimss pētīja tādu autoru kā Natenjela Hotorna un Henrika Ibsena daiļradi.

Latviešu valodā izdots garais stāsts "Deizija Millere" ("Dēzija Millere"; "Daugava", 1995) un romāni "Asperna vēstules" ("Valters un Rapa", 2000) un "Skrūves apgrieziens" ("Valters un Rapa", 2000); šie darbi izdoti Dagnijas Dreikas tulkojumā.

 Dzīve 

Henrijs Džeimss tika nosaukts sava tēva — nozīmīgā teologa Henrija Džeimsa — vārdā, savukārt viņa brālis bija filozofs un psihologs Viljams Džeimss. Abi Džeimsa bērni tika skoloti mājās, un ģimene daudz ceļoja — uz Ženēvu, Parīzi, Londonu. Sākoties pilsoņu karam, Džeimsi apmetās Ņūportā. 19 gadu vecumā Džeimss iestājās Hārvarda Universitātē studēt tiesību zinātni, taču viņu vairāk interesēja literatūra, īpaši Onorē de Balzaks un Natenjels Hotorns. Drīz Džeimss sāka rakstīt īsos stāstus, ar kuriem arī kļuva slavens. 1875. gadā tika publicēts viņa romāns "Rodriks Hadsons" (Roderick Hudson)

1870. gadu vidū Džeimss mitinājās Parīzē, kur strādāja pie romāna "Amerikānis" (The American, 1877) un darbojās arī periodistikā. Šeit viņš iepazinās ar Ivanu Turgeņevu, Emilu Zolā, Giju de Mopasānu un Edmonu de Gonkūru. 1876. gadā Džeimss pārcēlās uz Londonu, kur uzrakstīja garo stāstu "Deizija Millere" un romānu "Eiropieši" (The Europeans, 1878). Anglijā Džeimss sastapa tādus rakstniekus kā Alfredu Tenisonu, Robertu Brauningu un Robertu Luisu Stīvensonu. 1881. gadā tika publicēti vēl divi Džeimsa darbi — romāni "Vašingtona laukums" (Washington Square) un "Lēdijas portrets".

1886. gadā tika publicēts Džeimsa romāns "Bostonieši". Šajā savas karjeras periodā Džeimss sāka eksperimentēt ar dažādām vēstījuma tehnikām, piemēram, rakstot darbus no kāda noteikta — ierobežota un subjektīva — skatpunkta. Pie šī perioda darbiem pieder romāni "Ko zināja Meizija" (What Maisie Knew, 1897) un "Skrūves apgrieziens", kā arī garais stāsts "Būrī" (In the Cage, 1898). 20. gadsimta sākumā Džeimss uzrakstīja trīs nozīmīgus romānus — "Vēstnieki" (The Ambassadors, 1903), "Dūjas spārni" (The Wings of the Dove, 1902) un "Zelta kauss" (The Golden Bowl, 1904).

Apmēram 20 gadus uzturējies Eiropā, 1904. gadā Džeimss devās uz ASV. Gadu vēlāk atgriezies Anglijā, viņš uzrakstīja ceļojuma piezīmes "Amerikā" (The American Scene, 1907), kurās negatīvi vērtēts Amerikas materiālisms. 1915. gadā Džeimss ieguva Lielbritānijas pavalstniecību.

 Bibliogrāfija (nepilnīga) 

 Romāni 
 Watch and Ward (1871)
 Roderick Hudson (1875)
 The American (1877)
 The Europeans (1878)
 Confidence (1879)
 Washington Square (1880)
 The Portrait of a Lady (1881)
 The Bostonians (1886) The Princess Casamassima (1886)
 The Reverberator (1888)
 The Tragic Muse (1890)
 The Other House (1896)
 The Spoils of Poynton (1897)
 What Maisie Knew (1897)
 The Awkward Age (1899)
 The Sacred Fount (1901) The Wings of the Dove (1902)
 The Ambassadors (1903)
 The Golden Bowl (1904)
 The Whole Family (romāns, kas uzrakstīts, sadarbojoties ar vēl 11 autoriem, 1908)
 The Outcry (1911)
 The Ivory Tower (nepabeigts, publicēts pēc nāves 1917. gadā)
 The Sense of the Past (nepabeigts, publicēts pēc nāves 1917. gadā)

 Stāsti 
 A Passionate Pilgrim (1871)
 Madame de Mauves (1874)
 Daisy Miller (1878)
 A Bundle of Letters (1879)
 The Author of Beltraffio (1884)
 The Aspern Papers (1888)
 A London Life (1888) The Pupil (1891)
 The Real Thing (1892)
 The Middle Years (1893)
 The Altar of the Dead (1895)
 The Turn of the Screw (1898)
 In the Cage (1898)
 Europe (1899) Paste (1899)
 The Great Good Place (1900)
 Mrs. Medwin (1900)
 The Birthplace (1903)
 The Beast in the Jungle (1903)
 The Jolly Corner (1908)

 Ceļojumu piezīmes 
 A Little Tour in France (1884)
 English Hours (1905) The American Scene (1907)
 Italian Hours (1909)

 Literatūrkritika 
 French Poets and Novelists (1878)
 Hawthorne (1879)
 Partial Portraits (1888)
 Essays in London and Elsewhere (1893) New York Edition (1907—1909)
 Notes on Novelists (1914)
 Notebooks

 Autobiogrāfiski darbi 
 A Small Boy and Others (1913)
 Notes of a Son and Brother (1914) The Middle Years (nepabeigts, publicēts pēc nāves 1917. gadā)

 Lugas 
 Theatricals (1894)
 Theatricals: Second Series (1895) Guy Domville (1895)

 Biogrāfija 
 William Wetmore Story and His Friends (1903)

 Vizuālās mākslas kritika 
 Picture and Text (1893)

 Ārējās saites 

 Henrija Džeimsa darbi angļu valodā

Kategorija:1843. gadā dzimušie
Kategorija:Ņujorkā dzimušie
Kategorija:1916. gadā mirušie
Kategorija:Londonā mirušie
Kategorija:Amerikāņu rakstnieki
Kategorija:Angļu valodā rakstošie